
AVIZ

asupra propunerii legislative privind instituirea Premiului Naţional “Mehmed Niyazi”, pentru creaţiile literare în limba tătară
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind instituirea Premiului Naţional “Mehmed Niyazi”, pentru creaţiile literare în limba tătară, trimisă cu adresa nr. Pl.x 684 din 10 octombrie 2007, înregistrată  sub nr. 31/1089 din 11 octombrie 2007.

Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins propunerea legislativă în şedinţa din 8 octombrie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 6 noiembrie 2007.


Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 419 din 17.04.2007. În punctul său vedere, transmis cu adresa nr. 399 din 22.05.2007, Guvernul precizează cu nu susţine adoptarea iniţiativei legislative.
În urma dezbaterilor, membrii Comisiei au constatat că, întrucât o persoană juridică de drept privat este implicată şi îi sunt stabilite competenţe şi responsabilităţi vizând punerea în aplicare a actului normativ, nu se justifică reglementarea prin lege a măsurilor preconizate. 
Având în vedere cele constatate, membrii Comisiei au hotărât, cu majoritate de voturi (3 voturi împotrivă), avizarea  negativă a propunerii legislative.

În raport de obiectul şi conţinutul său, ce modifică o lege organică, propunerea legislativă face parte din categoria legilor ordinare.

